CELEX: 62011TN0137
Language: bg
Date: 2011-03-11 00:00:00
Title: Дело T-137/11: Жалба, подадена на 11 март 2011 г. — Guiai Bi Poin/Съвет

30.4.2011   
            
            
               BG
            
            
               Официален вестник на Европейския съюз
            
            
               C 130/22
            
         Жалба, подадена на 11 март 2011 г. — Guiai Bi Poin/Съвет
   (Дело T-137/11)
   2011/C 130/42
   Език на производството: френски
   
      Страни
   
   
      Жалбоподател: Georges Guiai Bi Poin (Абиджан, Кот д’Ивоар) (представител: G. Collard, avocat)
   
      Ответник: Съвет на Европейския съюз
   
      Искания на жалбоподателя
   
   Жалбоподателят моли Общия съд:
   
               —
            
            
               да установи, че по отношение на жалбоподателя, г-н Georges GUIAI BI POIN, фактите не обосновават приемането на Регламент (ЕС) № 25/2011 на Съвета от 14 януари 2011 година и Решение 2011/18/ОВППС на Съвета от 14 януари 2011 година, публикувани на 15 януари 2011 г. в Официален вестник на Европейския съюз,
            
         
               —
            
            
               и съответно:
               
                           —
                        
                        
                           да отмени Регламент (ЕС) № 25/2011 на Съвета от 14 януари 2011 година и Решение 2011/18/ОВППС на Съвета от 14 януари 2011 година,
                        
                     
                           —
                        
                        
                           при условията на евентуалност, да задължи Съвета да премахне името на г-н Georges GUIAI BI POIN от списъците в приложенията към този регламент и това решение.
                        
                     
         
      Правни основания и основни доводи
   
   В подкрепа на исканията си жалбоподателят изтъква две правни основания.
   
               1.
            
            
               Първото правно основание е изведено от нарушение на задължението за мотивиране, доколкото мотивите за включването на жалбоподателя в списъка на лицата и стопанските субекти, към които се прилагат ограничителните мерки, са твърде общи и стандартни и не са посочени конкретни факти, позволяващи да се прецени обосноваността на включването.
            
         
               2.
            
            
               Второто правно основание е изведено от явна грешка в преценката, доколкото:
               
                           —
                        
                        
                           в решението се приема, че жалбоподателят е отказал да се подчини на демократично избрания президент г-н A. Ouattara, докато всъщност като лице на военна служба жалбоподателят не би могъл да откаже да се подчинява на конституционните органи на страната, които са обявили, че за президент е избран г-н L. Gbagbo, и
                        
                     
                           —
                        
                        
                           в решението се приема, че жалбоподателят е извършил тежки нарушения на правата на човека и на международното хуманитарно право, докато всъщност срещу жалбоподателя не е повдигано обвинение пред Международния наказателен съд, чиято компетентност е призната от Република Кот д’Ивоар.